Jornades de participació popular: Gandia, tots els colors del Verd
14 junio 2018

## Jornades de participació popular: Gandia, tots els colors del Verd14 junio 2018Última actualización: 15 julio 2025

![](../gestion/img/gandia-colors-verd.jpeg)  
  

El **regidor de Gestió responsable del Territori, Xavier Ródenas** i la **presidenta de la Junta de Districte de Roís de Corella, Liduvina Gil**, han presentat les jornades de participació popular que, sota el títol, “Gandia, tots els colors del Verd” es desenvoluparan divendres i diumenge als parcs del País Valencià i Ausiàs March, respectivament.

    Així, el divendres 15 de juny, de 17 a 20 h, tindrà lloc al Parc del País Valencià la jornada “**Repensem el Parc del País Valencià”**. Es tracta de la segon fase de la iniciativa que pretén millorar aquest magnífic espai verd, amb les aportacions del veïnat, les escoles i la ciutadania en general. En un primer estadi s’hi va realitzar una enquesta i demà hi haurà diferents activitats:

    17 h – Tallers RECICLAR ÉS CLAU.

    17 h – Tallers participatius d’adults.

    18 h – Tallers familiars “Decorem el parc”.

    18.30 h – Llimonada popular ecològica i de proximitat.

    19 h – Lliurament de premis del concurs de dibuix “Pensa el teu parc”.

    20 h – Espectacle Infantil (contacontes).

_“Volem acabar d’arrodonir un parc magnífic, perquè siga un espai encara més saludable”,_ ha assegurat Gil. Per la seua banda, Ródenas ha agraït la col·laboració de la Junta de Districte de Roís de Corella i de l’alumnat del mòdul d’educació ambiental del Taller d’Ocupació Sendes Urbanes III.  

    L’activitat es trasllada el diumenge, 17 de juny, al parc d’Ausiàs March, on tindrà lloc la **Festa final de curs del Reciclatge**:

    De 10 a 14 h – Tallers RECICLAR ÉS CLAU.

    D’11 a 12.30 h – Confecció amb residus reciclats del mural “Gandia, Ciutat Reciclada”.

    11.30 h – Llimonada popular ecològica i de proximitat.

    12 h – Lliurament de premis ambientals a les escoles de Gandia.

    13 h – Espectacle familiar (concert) del RRRR! Festival.

    13.30 h – Tallers RECICLAR ÉS CLAU.

_“Hem volgut premiar els projectes educatius ambientals que han dut a terme les escoles que més han participat al programa “Arbres a l’aula”, tot just en el desè aniversari de la iniciativa que realitzem conjuntament amb el departament de Polítiques Educatives. Hui anunciarem el nom dels col·legis premiats, que guanyaran una visita a l’Oceanogràfic”_, ha explicar Ródenas.

[Documentos adjuntos](../gestion/documentos/gandia-colors-verd.jpeg)

[Twittear](https://twitter.com/share)